Arnfinn Heje

Arnfinn Kolbjørn Heje (født 26. oktober 1877 i Oslo, død 29. januar 1958 samme sted) var en norsk fabrikkeier og seiler som deltok i OL 1912 i Stockholm. 
 
Heje ble olympisk mester med den norske båten «Magda IX» som vant 12-metersklassen. Mannskapet besto av Heje, Nils Bertelsen, Johan Anker, Eilert Falch-Lund, Halfdan Hansen, Magnus Konow, Alfred Larsen, Petter Larsen, Christian Staib og Carl Thaulow. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Han var sønn av direktør Knut Knutsen Heje og hustru Bertha Kjuus. Han giftet seg i 1943 med Elisa Sundt, søster av høyesterettsadvokat og stortingsmann Arthur Sundt. Etter Trondhjems tekniske læreanstalt var Heje administrerende og teknisk direktør ved Agra Margarinfabrikk i Oslo fra 1914.

OL-medaljer 
 1912  Stockholm -  Gull i seiling, klasse 12 meter

Referanser

Eksterne lenker 
 

Norske seilere
Norske konsernsjefer
Olympiske mestere for Norge
Medaljevinnere under Sommer-OL 1912
Deltakere for Norge under Sommer-OL 1912
Seilere under Sommer-OL 1912
Olympiske medaljevinnere i seiling
Alumni fra Trondhjems Tekniske Læreanstalt
Personer fra Oslo
Fødsler i 1877
Dødsfall i 1958
Artikler i sjøfart-prosjektet